**У С Т А В**

**НА**

**НАРОДНО ЧИТАЛИЩЕ "СВЕТЛИНА – 1952г."**

**с. Малко село**

**Глава I**

ОБЩИ ПОЛОЖЕНИЯ

Чл.1 Народното читалище е самостоятелна независима и самоуправляваща се културно - просветна организация на населението на с. Малко село, върху принципа на демократизма, доброволността и анатомията.

Чл.2.ал.1.Читалището не е политическа организация. В дейността му могат да участват всички граждани без ограничение за възраст, за партийна етническа и религиозна принадлежност.

 ал.2 Читалището е юридическо лице с нестопанска цел.

 ал.3 Читалището се представлява от Председателя на читалищното настоятелство.

Чл.3 Читалището работи в тясно сътрудничество с учебни заведения, държавни и обществени организации, които извършват културно просветна дейност.

Чл.4 Читалището може да се сдружава с други читалища на местно или национално равнище.

**Глава II**

ЦЕЛИ И ЗАДАЧИ

Чл.5.ал.1 Цел и задачи на народното читалище е да задоволява потребностите на населението свързани с:

т.1 Развитие и обогатяване на духовния живот.

т.2 Запазване обичаите и традициите на населението.

т.3 Разширяване на знанията на населението и приобщаването му към ценностите и постиженията на науката, изкуството и културата.

ал.2 За постигане на целта на ал.1 читалището извършва основни дейности като:

т.1 Уреждане и поддържане на библиотеката и читалня.

т.2 Развитие и подпомагане на любителското художествено творчество.

т.3 Организиране на школи, кръжоци, курсове, клубове, концерти и чествания.

т.4 Събиране и разпространяване на знания за родния край.

т.5 Извършване на допълнителни дейности подпомагащи изпълнението на основната му функция с изключение на използването на читалищната сграда за клубове с политически цели, за обсебването им от религиозни секти и други дейности противоречащи на добрите нрави, националното самосъзнание и традиции.

ал.3 Читалището няма право да организира или да предоставя имуществото си за хазартни игри и нощни заведения.

**Глава III**

УЧРЕДЯВАНЕ И ЧЛЕНСТВО.

Чл.6, ал.1 Читалището се учредява на учредително събрание на което присъстват най малко 50 дееспособни физически лица.

 ал.2 Учредителното събрание приема устава на читалището и избира неговите органи.

 ал.3 Читалището може да открива филиали в близки квартали и села в които няма читалища.

Чл.7, ал.1 Членовете на читалището са индивидуални, колективни и почетни.

 ал.2 Индивидуалните членове са Български граждани. Tе биват: действителни и спомагателни.

 т.1 Действителните членове са дееспособни лица, плащат редовно определения по устава членски внос и имат право да избират и да бъдат избирани.

 т.2 Спомагателните членове са лица до 18г., нямат право да избират и да бъдат избирани в читалищното настоятелство и имат съвещателен глас.

 ал.3 Колективните членове съдействат за осъществяването целите на читалището, подпомагат дейността му, подържането и обогатяването на материалната база и имат право на един глас. Колективни членове могат да бъдат :

 т.1 Професионални организации.

 т.2 Стопански организации.

 т.3 Търговски дружества.

 т.4 Кооперации и сдружения.

 т.5 Културно - просветни и любителски клубове и творчески колективи.

 ал.4 Почетни членове могат да бъдат Български граждани и чужди граждани с изключителни заслуги за читалището.

Чл.8 Всички членове ползват с предимство базата на читалището.

Чл.9 Членовете на читалището са длъжни:

 т.1 Да спазват устава.

 т.2 Да плащат определения членски внос.

 т.3 Да пазят и обогатяват читалищното имущество.

**Глава IV**

УПРАВЛЕНИЕ.

Чл.10 Органи на читалището са общото събрание, настоятелството и проверителната комисия.

Чл.11, ал.1 Върховен орган на читалището е Общото събрание.

 ал.2 Общото събрание на читалището се състои от всички членове на читалището имащи право на глас.

Чл.12, ал.1 Общото събрание:

 т.1 Изменя и допълва устава.

 т.2 Избира и освобождава членове на настоятелството, проверителната комисия и Председателя.

 т.3 Приема вътрешни актове, необходими за организацията

на дейността на читалището.

 т.4 Изключва членове на читалището.

 т.5 Определя основни насоки за дейността на читалището.

 т.6 Взема решения за членуване или за прекратяване на членството в читалищен съюз.

 т.7 Приема бюджета на читалището.

 т.8 Приема годишния отчет.

 т.9 Определя размера на членски внос.

 т.10 Отменя решения на органите на читалището.

 т.11 Взема решения за откриване на филиали на читалището след съгласуване с Общината.

 т.12 Взема решение за прекратяване на читалището.

 т.13 Взема решения за отнасяне да съда на незаконосъобразни действия на ръководството или отделни членове.

 ал.2 Решенията на Общото събрание са задължителни за другите органи на читалището.

Чл.13, ал.1 Редовно общо събрание се свиква от настоятелството най малко веднъж годишно. Извънредно Общо събрание може да бъде свикано по решение на настоятелството, по искане на проверителната комисия или на една трета от членовете на читалището.

 ал.2 Поканата за събрание трябва да съдържа дневния ред, датата, часа и мястото на провеждането му и кой го свиква? Тя трябва да бъде получена срещу подпис не по късно от 7 дни преди датата на провеждане. В същия срок на вратата на читалището и общо достъпни места, трябва да бъде обявено и съобщено за събранието.

 ал3 Общото събрание е законно, ако присъстват най малко половината от имащите право на глас членове на читалището. При липсата на кворум събранието се отлага с 1 час. Тогава събранието е законно, колкото и членове да се явят.

 ал.4 Решенията по чл.12, ал1, т.1, т.4, т.10, т.11 ит.12 се вземат с мнозинство най малко две трети от всички членове. Останалите решения се вземат с мнозинство повече от половината от присъстващите членове.

Чл.14, ал.1 Ръководен орган на читалището е настоятелството, което се състои от 3 членове, избрани за срок от 3 години. Същите да няма роднински връзки по права и съребрена линия до четвърта степен.

 ал.2 Настоятелството :

 т.1 Свиква Общото събрание.

 т.2 Осигурява изпълненията на решенията на Общото събрание.

 т.3 Подготвя и внася в Общото събрание проект за бюджета на читалището и утвърждава щата му.

 т.4 Подготвя и внася в Общото събрание отчет за дейността

 т.5 Назначава Секретаря на читалището и утвърждава длъжностната му характеристика.

 ал.3 Настоятелството взема решения с мнозинство повече от половината от членовете си.

Чл.15, ал.1 Председателят на читалището е член на настоятелството и се избира от общото събрание за срок от 3 години.

 ал.2 Председателят:

 т.1 Организира дейността на читалището съобразно закона

устава и решенията на общото събрание.

 т.2 Представлява читалището.

 т.3 Свиква и ръководи заседания на настоятелството и

председателства Общото събрание.

 т.4 Ръководи текущата дейност на читалището.

 т.5 Отчита дейността си пред настоятелството.

 т.6 Сключва и прекратява трудовите договори със служителите, съобразно бюджета на читалището и въз основа решение на настоятелството.

Чл.16, ал.1 Проверителната комисия се състои от трима членове избрани за срок от 3 години.

 ал.2 Членовете на проверителната комисия не могат да бъдат лица които са в трудово правни отношения с читалището или са роднини на членове на настоятелството по права линия, съпрузи, братя, сестри и роднини по сватовство по първа степен.

 ал.3 Проверителната комисия осъществява контрол върху дейността на настоятелството и председателя на читалището по спазване на закона, устава и решенията на общото събрание.

 ал.4 При констатирани нарушения проверителната комисия уведомява Общото събрание на читалището, а при данни за извършеното престъпление - органите на прокуратурата.

Чл.17 Не могат да бъдат избирани за членове на настоятелството и на проверителната комисия лица, които са осъждани на лишаване от свобода за умишлени престъпления от общ характер.

Чл.18, ал.1 Секретаря на читалището се назначава от настоятелството, съобразно възможностите са назначава на щат, хонорар или на обществени начела.

 ал.2 Секретаря организира и непосредствено участва в изпълнението на решенията взети от настоятелството, осигурява условия за развитие на дейността и оперативно води работата на щатния, административния и обслужващия персонал.

**Глава V**

ИМУЩЕСТВО И ФИНАНСИРАНЕ.

Чл.19 Имуществото на читалището се състои от право на собственост и други вещни права, вземания, ценни книжа, други права и задължения.

Чл.20 Читалището набира средства от следните източници:

 т.1 Членски внос.

 т.2 Културно - просветна и информационна дейност.

 т.3 Субсидия от държания и Общинския бюджет.

 т.4 Наеми от движимо и недвижимо имущество.

 т.5 Дарение и завещание.

 т.6 Други приходи.

Чл.21, ал.1 Разходите не бива да надвишават приходната част от бюджета.

 ал.2 Оформянето на определените документи и отчитането на разходите се извършва по установения ред.

Чл.22 Имуществото на читалището се състои от сгради и обзавеждане предоставени му от държавата във владение или собственост, въз основа на разпоредбите на Закона за народните читалища, а така също и от собствени имоти и материална база, подарени на читалището или придобити с негови собствени средства.

Чл.23, ал.1 Читалището не може да отчуждава недвижими вещи и да учредява ипотека върху тях.

 ал.2 Движими вещи могат да бъдат отчуждавани или залагани само по решение на настоятелството.

Чл.24, ал.1 Читалищното настоятелство изготвя годишен отчет за приходите и разходите който се приема от Общото събрание.

 ал.2 Отчет за изразходваните от бюджета средства се представя в

общината.

**Глава VI**

ПРЕКРАТЯВАНЕ

Чл.25 Читалището може да бъде прекратено по решение на Общото събрание вписано в регистъра на Окръжния съд. То може да бъде прекратено с ликвидация или по решение на Окръжния съд според Закона за народните читалища.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ.

1. Читалището има кръгъл печат с надпис:

ЧИТАЛИЩЕ” СВЕТЛИНА - 1952г.” с. Малко село.

 2. „Членският внос на членовете е 1лев.

 3. Този устав е приет на 26.03.2012г.